ཡང་བྱམས་བརྩེ་ཞེས་པ་འདི་ཆོས་དད་ཡོད་མེད་ལ་མ་ལྟོས་པར་རང་ཉིད་ཀྱི་འཚོ་གནས་ལའང་དགོས་མཁོ་ཡོད་པ་དང༌།སྤྱི་ཚོགས་ལའང་ཕན་ཐོགས་དང་དགོས་མཁོ་ཡོད་པ་ཞིག་ཡིན་སྟབས་གལ་ཆེན་པོ་ཡིན་ཞེས་ངོས་ནས་རྒྱུན་དུ་བརྗོད་ཀྱི་ཡོད།ཆོས་ཁས་ལེན་མིན་དང༌།ཆོས་ལུགས་གང་ཞིག་ལ་དད་པ་བྱེད་མིན་ལ་མ་ལྟོས་པར་གང་ལྟར་སྤྱི་ཚོགས་བདེ་སྐྱིད་ལྡན་པ་ཞིག་དགོས་པ་ཚང་མའི་འགན་ཡིན་པར་བརྟེན་ཚང་མས་དོ་ཁུར་བྱེད་དགོས་པ་ཡིན།བྱམས་བརྩེ་དགོས་མཁོ་ཡོད་པའི་རྒྱུ་མཚན་ལ་བརྟེན་ནས་ནན་བརྗོད་བྱེད་ཀྱི་ཡོད་ལ།ང་རང་སྒེར་གྱིས་དེ་ལྟར་ཡིད་ཆེས་བྱེད་ཀྱི་ཡོད།